stanford-oval/wikipedia huggingface dataset:
František Kupka
Elämä ja ura

František Kupka oli Václav ja Josefa Kupkan vanhin poika. Hänen äitinsä kuoli hänen ollessaan vain 10-vuotias, ja se vaikutti poikaan syvästi.
Kupka oli ensin satulasepän oppipoikana, mutta pääsi sitten paikalliseen piirustuskouluun. Sen jälkeen Kupka opiskeli taidetta ensin Prahan taideakatemiassa 1889–1892 ja sen jälkeen Wienissä Akademie der Bildende Künstessa. Hän tutustui Wienin-aikoinaan Karl Wilhelm Diefenbachiin ja liittyi tämän taidepiiriin, jolla oli myös henkisiä ulottuvuuksia. Kupkan debyyttinäyttely oli Wienin Kunstvereinissa. Kupka tutustui myös tanskalaiseen muotisuunnittelija Marie Bruhniin.
Vuonna 1896 Kupka siirtyi Pariisiin, jossa hän opiskeli hetken Académie Julianissa. Hän ehti muuttaa Bruhnin kanssa yhteen vuonna 1897, mutta jo vuonna 1898 Bruhn menehtyi sairastuttuaan syöpään. Kupka työskenteli Pariisissa lehti- ja kirjakuvitusten parissa. "Bibliofiili" oli Pariisin salongissa vuonna 1897 hänen ensimmäinen julkisesti esillä ollut työnsä. Vuonna 1904 Kupka kohtasi Eugénie Cécilie Starubin, jonka kanssa myöhemmin avioitui. Ensimmäisen maailmansodan aikana vuosina 1914–1918 Kupka toimi vapaaehtoisena muukalaislegioonassa.
Kupka nimitettiin vuonna 1919 Prahan taideakatemian professoriksi. Hänen opetuksensa oli kuitenkin pitkälti teoreettista, vaikka ilmeisesti Kupka olisi halunnut opettaa maalaamista myös käytännössä. Kupka kuitenkin painotti taiteen filosofiaa ja piti keskustelusalonkia opiskelijoilleen.
1800-luvun lopulla länsimaisissa kulttuurissa lisääntynyt innostus yliluonnolliseen ja esoteriaan, niin kutsuttu ”okkulttuuri”, vaikutti vahvasti myös Kupkaan. Hän julistautui 1910-luvulla teosofiksi ja perehtyi laajasti sekä klassiseen filosofiaan että aikansa tieteelliseen ja filosofiseen kirjallisuuteen.
Tyyli

Kupka tunnetaan erityisesti abstraktin taiteen uranuurtajana, mutta hänen taiteensa kävi läpi monia eri vaiheita ja tyylisuuntia. Kaikkia niitä yhdistää kuitenkin kiinnostus moniaistisuuteen ja okkultistiseen henkevyyteen.
Varhaistuotannossaan Kupka seurasi useita ajan tyylisuuntauksia, ja alkutuotanto onkin tyylillisesti hajanainen. Osansa hajanaisuuteen tuo myös se, että Kupka toimi myös kuvittajana, joskaan hyvistä palkkioista huolimatta lehtikuvitusten tekeminen ei tyydyttänyt Kupkan taiteellisia intohimoja. Alkuvaiheen tyylissä näkyy vahvasti symbolismin tyylisuunnan vaikutus, vaikka Kupka ei pitänyt itseään symbolistina. Leimallista Kupkan alkuvaiheen tuotannolle oli muun muassa yhdistellä naturalistisia katunäkymiä antiikin tyylin kanssa. Monipuolisuuden vuoksi Kupkan tuotantoa onkin vaikea luokitella yksiselitteisesti.
Kupkan taiteessa yhdistyivät sekä henkisen tavoittelu että hyvin tieteellinen maailmankuva. Hän oli perehtynyt tarkkaan muun muassa värin optiikkaan. Kupkan abstraktissa taiteessa näkyykin pyrkimys ilmaista maailmankaikkeus nähtynä taiteilijan korkeamman tietoisuuden kautta. Kupka opiskeli luonnontieteitä Sorbonnessa. Kiinnostus luonnontieteisiin näkyy hänen taiteessaan taideuran alusta loppuun.
Kupkan taiteen selkeä johtoaihe on kuitenkin musiikki. Hänen teoksillaan on sellaisia nimiä kuin Amorfa, Kaksivärinen fuuga ja Amorafa, Lämmin kromatiikka, jotka herättivät ensimmäisinä julkisesti esillä olleina täysin abstrakteina maalauksina suurta huomiota. Teoksillaan hän toi ikään kuin musiikkia näkyväksi.
Myöhäisempinä kausinaan Kupka eteni konetaiteeseen, jossa hänen ilmaisuunsa ilmaantui konemaisia muotoja ja värejä aiempien luonnon organismeja mukailevan muotokielen rinnalle. 1930-luvulta lähtien Kupka pyrki yhä abstraktimpaan ja pelkistetympään ilmaisuun.
Fredrik IV (täsmennyssivu)

Fredrik IV voi tarkoittaa seuraavia hallitsijoita:
Fredrik IV (1382–1439), Itävallan herttua
Fredrik IV, Napolin kuningas Fredrik I:n (1452–1504) hallitsijanimi Sisilian kuninkaana
Fredrik IV, keisari Fredrik III:n (1415–1493) hallitsijanimi Saksan kuninkaana
Fredrik IV (1574–1610), Pfalzin vaaliruhtinas
Fredrik IV (1671–1702), Holstein-Gottorpin herttua
Fredrik IV (1670–1731), Tanskan kuningas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fredrik IV”, voi hakea sivunnimihaulla, laajalla sivunnimihaulla tai tekstihaulla.
František Palacký

František Palacký.
František Palacký (14. kesäkuuta 1798 Hodslavice, Määri – 26. toukokuuta 1876 Praha, Böömi) oli tšekkiläinen historioitsija ja poliitikko. Häntä on sanottu tšekkiläisen historiankirjoituksen isäksi.
Palacký harrasti kirjoittamista kouluajoistaan lähtien. Hän kävi Bratislavan evankelista seminaaria ja opiskeli filosofiaa, kirjallisuutta sekä vieraita kieliä. Vuonna 1817 hän käänsi tšekiksi osan Ossianin lauluista. Vuodesta 1823 Palacký asui Prahassa. Hän sai jo varhain vaikutteita tšekki-intellektuellien piirissä voimistuneesta kansallistunteesta. Varakkaiden tukijoiden ja taloudellisesti edullisen avioliiton ansiosta hän saattoi omistautua tutkimukselle ja aatteelliselle toiminnalle.
Vuosina 1827–1838 Palacký toimitti Časopis českého museum (tšekkiläisen museon vuosikirja) -nimistä lehteä ja julkaisi siinä estetiikkaa ja tšekin kieltä käsitelleitä artikkeleita. Böömin säätyjen toivottua jatkoa Pubičkalta kesken jääneelle Böömin historialle Palacký nimettiin 1829 Böömin historiankirjoittajaksi. Kolme vuotta myöhemmin hän aloitti suurtyönsä, Tšekin (Böömin ja Määrin) historian vuoteen 1526, joka ilmestyi vuosina 1836–1867 viidessä osassa nimellä Geschichte von Böhmen ja 1848–1876 tšekiksi nimellä Dějiny národu českého v Čechách a v Moravě. Palacký toi teoksessa esiin käsityksensä Tšekin historiasta tšekkien kamppailuna heidän alistamiseensa pyrkiviä vieraita voimia vastaan ja hän korosti varsinkin hussilaissotien aikaa kansallisen kamppailun kautena. Palacký laati myös muita kotimaansa historiaa käsitelleitä tutkimuksia ja toimitti useita laajoja lähdejulkaisuja, jotka sisälsivät Böömin historiaan liittyviä asiakirjoja. Hän julkaisi 1833 myös Josef Dobrovskýn elämäkerran. Palacký kirjoitti sekä tšekiksi että saksaksi. Hän oli yksi aloitteentekijöistä kansallisen Matice česká -kustantamon perustamisessa vuonna 1830.
Palackýä pidettiin myös tšekkiläiskansallisen puolueen johtajana. Hän kannatti ajatusta Itävallan muuttamista federalistiseksi valtioksi, jossa eri kansallisuuksilla olisi tasavertainen asema. Hän toimi vuonna 1848 Prahassa järjestetyn slaavilaisen kongressin puhemiehenä ja osallistui Kremsierissä 1848–1849 kokoontuneeseen perustuslakia säätävään kansalliskokoukseen. Vuoden 1848 vallankumouksen epäonnistuttua hän vetäytyi pitkäksi aikaa politiikasta, kunnes hänet vuonna 1861 valittiin jäseneksi Itävallan valtakunnanneuvostoon (Reichsrat). Vuonna 1865 julkaisemassaan teoksessa Idea státu rakouského (”Itävallan valtion idea”) Palacký asettui kannattamaan liittovaltiojärjestelmää, joka perustuisi Habsburgien valtakunnan historiallisille maakunnille eikä niinkään kansallisuuksille.
Palackýlla oli hyvin suuri vaikutus tšekkien poliittisen ajattelun ja historiankirjoituksen kehitykseen. Häntä pidetään yhtenä Tšekin kansallisen uudelleenheräämisen alullepanijoista. Böömin valtio osti hänen syntymäkotinsa vuonna 1881.
Teoksia

Würdigung der alten böhmischen geschichtschreiber (1830)
Geschichte von Böhmen (5 osaa, 1836–1867)
O. vpadu mongolu r. 1241 (1842)
Die vorläufer des hussitenthums (1846)
Popis království českého (1848)
Idea státu rakouského/Oesterreichische staatsidee (1865)
Dějiny doby husitské (1871–1872)
F. Palackýs politisches vermächtniss (1872)
Aiheesta muualla

Kuvia tai muita tiedostoja aiheesta František Palacký Wikimedia Commonsissa
Fred Brooks

| Fred Brooks |
| --- | --- |

Henkilötiedot
Syntynyt: 19. huhtikuuta 1931 Durham, Yhdysvallat
Kuollut: 17. marraskuuta 2022 (91 vuotta)
Koulutus ja ura
Tutkinnot:  Duken yliopisto Harvardin yliopisto
Väitöstyön ohjaaja:  Howard H. Aiken
Tutkimusalue:  tietojenkäsittelytiede
Tunnetut työt:  IBM S/360 The Mythical Man-Month
Palkinnot:  Turing-palkinto
Aiheesta muualla
www.cs.unc.edu/~brooks
Frederick Phillips ”Fred” Brooks, Jr. (19. huhtikuuta 1931 Durham, Yhdysvallat – 17. marraskuuta 2022) oli yhdysvaltalainen tietojenkäsittelytieteilijä.
Hänet tunnetaan työstään IBM S/360 -suurtietokonehankkeen parissa, esseeteoksestaan The Mythical Man-Month (1975) ja niin kutsutusta Brooksin laista: ”adding manpower to a late software project makes it later” (”työvoiman lisääminen aikataulusta myöhässä olevaan ohjelmistoprojektiin saa aikaan sen, että se on enemmän myöhässä”).
Brooks piti itse suurimpana saavutuksena 8-bittisen tavun valitsemisen 6-bittisen sijaan: tämä mahdollisti pienien kirjaimien käytön suurien lisäksi, joka vaikutti kaikkialle.
Brooks valmistui Duken ja Harvardin yliopistoista. Hän voitti Turing-palkinnon vuonna 1999. Brooks pääsi Kansallisen tiedeakatemian jäseneksi vuonna 2001.
Brooks työskenteli pitkään Pohjois-Carolinan yliopistossa Chapel Hillissä.
Aiheesta muualla

Kotisivut (englanniksi)
Fred Brooks DBLP-palvelussa (englanniksi)
Fred Anton Maier

| Mitalit | Mitalit | Mitalit |  |
| --- | --- | --- | --- |
|  Fred Anton Maier vuonna 1968. |  Fred Anton Maier vuonna 1968. |  Fred Anton Maier vuonna 1968. |  |
Maa:  Norja
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Grenoble 1968 | 5 000 m |  |
|  Hopeaa | Innsbruck 1964 | 10 000 m |  |
|  Hopeaa | Grenoble 1968 | 10 000 m |  |
|  Pronssia | Innsbruck 1964 | 5 000 m |  |
Fred Anton Maier (15. joulukuuta 1938 Nøtterøy – 9. kesäkuuta 2015) oli norjalainen pikaluistelija, joka oli 1960-luvulla maailman parhaita pitkien matkojen luistelijoita.
Ensimmäiset arvokisamitalinsa Maier saavutti Innsbruckin talviolympialaisista 1964, missä hän oli 10 000 metrillä hopealla ja 5 000 metrillä pronssilla. Ajan mittaan Maier kehittyi myös lyhyemmillä matkoilla ja kykeni huippusuorituksiin yleiskilpailuissa. Jo vuonna 1967 hän saavutti pronssia MM-kisoista, mutta hänen paras kautensa oli 1968, jolloin hän voitti maailmanmestaruuden, Euroopan-mestaruuden ja Grenoblen olympialaisissa 5 000 metrin kultamitalin ja 10 000 metrin hopeamitalin.
Uransa aikana Maier teki kaikkiaan 11 maailmanennätystä, joista neljä 10 000 metrillä. Hän oli myös hyvä pyöräilijä ja saavutti vuosina 1957 ja 1967 Norjan-mestaruuspronssia aika-ajoista. Vuonna 1967 hänelle myönnettiin Egebergs Ærespris -palkinto ja vuonna 1968 Oscar Mathisen -palkinto.
Maailmanennätykset

|  | Matka | Aika | Päivämäärä | Paikka |
| --- | --- | --- | --- | --- |
| 1 | 5 000 m | 7.28,1 | 4. maaliskuuta 1965 | Notodden |
| 2 | 10 000 m | 15.32,2 | 6. helmikuuta 1966 | Oslo |
| 3 | yleiskilpailu | 178,253 | 6. helmikuuta 1966 | Oslo |
| 4 | 10 000 m | 15.31,8 | 28. helmikuuta 1967 | Inzell |
| 5 | 5 000 m | 7.26,2 | 7. tammikuuta 1968 | Deventer |
| 6 | 10 000 m | 15.29,5 | 21. tammikuuta 1968 | Horten |
| 7 | 10 000 m | 15.20,3 | 28. tammikuuta 1968 | Oslo |
| 8 | 5 000 m | 7.22,4 | 15. helmikuuta 1968 | Grenoble |
| 9 | yleiskilpailu | 176,340 | 25. helmikuuta 1968 | Göteborg |
| 10 | 3 000 m | 4.17,5 | 7. maaliskuuta 1968 | Inzell |
| 11 | 5 000 m | 7.16,7 | 9. maaliskuuta 1968 | Inzell |
Aiheesta muualla

Kuvia tai muita tiedostoja aiheesta Fred Anton Maier Wikimedia Commonsissa
Miesten 5 000 metrin pikaluistelun olympiavoittajat
Ráches (Ikaría)

| Ráches Ράχες |
| --- | --- |
 Ráchesin eli Christóksen kylää.
 Kunnallisyksikön sijainti
 Ráches
 Koordinaatit: 37°36′03″N, 26°04′49″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Ikaría
Kunta:  Ikaría
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  540103
Korkeus:  500 m
Väkiluku (2011):  2 163
 – Kylä­yhdys­kunta:  1 125
 – Kylä:  359
Aikavyöhyke:  UTC+2
 – Kesäaika:  UTC+3
Suuntanumero(t):  22750
Rekisterikilpi:  ΜΟ
Infobox OKVirheellinen NIMI-arvo: 
Ráches (kreik. Ράχες) on Kreikan kylä sekä samanniminen Ikarían kunnan kunnallisyksikkö (Δημοτική Ενότητα Ραχών, Dimotikí Enótita Rachón) ja entinen itsenäinen kunta. Se sijaitsee Ikarían saarella, Ikarían alueyksikössä Pohjois-Egean saarten alueella. Koko kunnallisyksikön väkiluku on 2 163 ja varsinaisen Ráchesin kylän (myös Christós, Χριστός tai Christós Rachón, Χριστός Ραχών) väkiluku 359 (vuonna 2011).
Ráchesin kylä sijaitsee Ikarían luoteisissa sisäosissa noin 500 metrin korkeudessa. Kunnallisyksikkö käsittää Ikarían saaren koko länsiosan. Ráches oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ikarían kunnaksi yhdessä Ágios Kírykoksen ja Évdiloksen kanssa, jolloin se muuttui uuden kunnan kunnallisyksiköksi.
Mikis Theodorakis oli karkotettuna Ráchesiin vuonna 1947.
Kunnallisyksikön osat

Ráchesin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Polýkarpos | Ágios Panteleímonas | 33 |
| Ágios Polýkarpos | Ágios Polýkarpos | 234 |
| Ágios Polýkarpos | Gialiskári | 206 |
| Ágios Polýkarpos | Kastaniés | 152 |
| Ágios Polýkarpos | Kato Lomvardádes | 18 |
| Ágios Polýkarpos | Lapsachádes | 16 |
| Ágios Polýkarpos | Lomvardádes | 27 |
| Ágios Polýkarpos | Mandriá | 71 |
| Ágios Polýkarpos | Moní Mounté (luostari) | 0 |
| Karkinágri | Amálo | 55 |
| Karkinágri | Kálamos | 7 |
| Karkinágri | Karkinágri | 193 |
| Karkinágri | Lagkáda | 4 |
| Karkinágri | Pézi | 5 |
| Karkinágri | Trapálo | 9 |
| Karkinágri | Voudantádes | 8 |
| Ráches | Ágios Dimítrios | 191 |
| Ráches | Armenistís | 132 |
| Ráches | Karés | 24 |
| Ráches | Káto Ráches | 50 |
| Ráches | Kouniádoi | 34 |
| Ráches | Mavriannós | 7 |
| Ráches | Nánouras | 3 |
| Ráches | Proespéra | 19 |
| Ráches | Profítis Ilías | 194 |
| Ráches | Ráches (Christós) | 359 |
| Ráches | Tsakádes | 29 |
| Ráches | Vrakádes | 82 |
| Ráches | Xínta | 1 |
Yhteensä: 2 163
Pihlajakadun tuhmat tädit

| Pihlajakadun tuhmat tädit |
| --- | --- |
 Pihlajakadun tuhmat tädit -nettisarjan ensimmäisen kauden tunnus.
Tyyli:  draama, komedia
Kestoaika:  20–21 min
Pääosissa:   Monika Lindeman  Irina Vartia  Tiia Elg  Nora Rinne 
Alkuperämaa:   Suomi
Alkuperäiskieli:  suomi
Verkko:  MTV Katsomo, MTV3
Julkaistu:   29. marraskuuta 2016 (Kausi 1)  8. kesäkuuta 2017 (Kausi 2)  23. marraskuuta 2017 (Kausi 3) 
Tuotantokausia:  3
Jaksoja:  12
Ikäraja:   
Sisältömerkintä:    
Tuotanto
Tuottaja(t):   Nina Laanterä (kaudet 1–3)  Rea Stephany (kaudet 2–3) 
Vastaava(t) tuottaja(t):   Marko Äijö (kaudet 1–3)  Laura Rislakki (kaudet 2–3)  Sarita Koskelin (MTV, kaudet 1–3) 
Ohjaaja(t):  Teresa Mecklin
Käsikirjoittaja(t):   Teemu Salonen  Tarja Huhtala  Nina Eskelinen 
Leikkaaja(t):  Tommi Sipilä
Lavastaja(t):  Kristiina Saha
Kuvaaja(t):  Kimmo Jaatinen
Tuotantoyhtiö(t):  FremantleMedia Finland
Aiheesta muualla
IMDb 
Elonet
Pihlajakadun tuhmat tädit on suomalainen nettisarja, joka on spin-off MTV3-kanavan Salatut elämät -saippuasarjasta. Sarjan neliosainen ensimmäinen tuotantokausi julkaistiin MTV Katsomo -palvelussa 29. marraskuuta 2016. Ensimmäinen kausi esitettiin televisiossa MTV3-kanavalla kesäkuussa 2017. Toinen kausi, Pihlajakadun tuhmat tädit - Vaatteet pois!, julkaistiin MTV Katsomossa 8. kesäkuuta 2017. Kolmas kausi, Pihlajakadun tuhmat tädit - Syntiset, julkaistiin 23. marraskuuta 2017 MTV Katsomossa. Toinen ja kolmas kausi esitettiin MTV3:lla kesällä 2018.
Ensimmäisellä kaudella Monica (es. Irina Vartia), Eva (es. Tiia Elg) ja Camilla (es. Nora Rinne) viettivät Lindan (es. Monika Lindeman) polttareita. Naisnelikko joutui seuraavana päivänä kertaamaan yhdessä edellisillan tapahtumia. Toisella kaudella naisnelikko päätyy Evan johdolla pyörittämään strippiklubia. Kolmannella kaudella naiset viettävät loman nunnaluostarissa.
Rooleissa > Päähenkilöt

| 0 | 1 | 2 |
| --- | --- | --- |
|  Monika Lindeman  | … |  Linda Eerikäinen   |
|  Irina Vartia  | … |  Monica Mustavaara   |
|  Tiia Elg  | … |  Eva Tamminen   |
|  Nora Rinne  | … |  Camilla Mustavaara   |
Jaksot > Ensimmäinen tuotantokausi

| Jakso | Julkaisu MTV Katsomossa | Ensiesitys MTV3:lla | Ikäraja |
| --- | --- | --- | --- |
| 1 | 29. marraskuuta 2016 | 14. kesäkuuta 2017 |    |
| 2 | 29. marraskuuta 2016 | 15. kesäkuuta 2017 |   |
| 3 | 29. marraskuuta 2016 | 19. kesäkuuta 2017 |    |
| 4 | 29. marraskuuta 2016 | 20. kesäkuuta 2017 |    |
Jaksot > Toinen tuotantokausi

| Jakso | Nimi | Julkaisu MTV Katsomossa | Ensiesitys MTV3:lla | Ikäraja |
| --- | --- | --- | --- | --- |
| 1 | Kuuma lahjakortti | 8. kesäkuuta 2017 | 29. kesäkuuta 2018 |    |
| 2 | Ei ihan protokollan mukaan | 8. kesäkuuta 2017 | 2. heinäkuuta 2018 |    |
| 3 | Tais lähtee vähän käsistä | 8. kesäkuuta 2017 | 3. heinäkuuta 2018 |    |
| 4 | Kuinka sä lunttu oot vielä hengissä | 8. kesäkuuta 2017 | 4. heinäkuuta 2018 |    |
Jaksot > Kolmas tuotantokausi

| Jakso | Nimi | Julkaisu MTV Katsomossa | Ensiesitys MTV3:lla | Ikäraja |
| --- | --- | --- | --- | --- |
| 1 | Kaikki kiva kielletty | 23. marraskuuta 2017 | 5. heinäkuuta 2018 |   |
| 2 | Herra syntistä auttakoon | 23. marraskuuta 2017 | 6. heinäkuuta 2018 |    |
| 3 | Kauniit ja kadotetut | 23. marraskuuta 2017 | 9. heinäkuuta 2018 |    |
| 4 | Paha kolminaisuus | 23. marraskuuta 2017 | 10. heinäkuuta 2018 |    |
Toisella kaudella sarja sai alaotsikon Vaatteet pois!.
Kolmannen kauden alaotsikko oli Syntiset.
Miley Stewart

| Miley Stewart |
| --- | --- |
 Hannah Montanan 2. tuotantokausi
Luoja(t):  Michael Poryes  Richard Correll  Barry O'Brien
Näyttelijä(t):  Miley Cyrus  Ryan Newman (nuori)  Mary-Charles Jones (nuori)
Ensi- esiintyminen:  Tosi siisti salaisuus
Henkilötiedot
Koko nimi:  Miley Rayna Stewart
Ammatti:  Laulaja Koululainen
Sukupuoli:  Nainen
Ikä:  13-14 (1. tuotantokausi) 14-15 (2. tuotantokausi) 15-17 (3. tuotantokausi) 17-18 (4. tuotantokausi) 
Suhteet
Muut sukulaiset:  Robby Stewart (isä)  Susan Stewart (edesmennyt äiti)  Jackson Stewart (veli)  Earl-setä (usein mainittu setä)   Luann Stewart (serkku)   Dolly-täti (kummitäti)   Mammaw Ruthie(isoäiti)   Bobby Ray Stewart (setä)
Infobox OKVirheellinen NIMI-arvo: 
Miley Ray Stewart tai Hannah Montana on kuvitteellinen henkilö Disney Channelin televisiosarjassa Hannah Montana, jota näyttelee Miley Cyrus ja jonka suomalainen ääninäyttelijä on Paula Vesala. Miley on sarjan päähenkilö.
Biografia

Miley Stewart on tavallinen teini-ikäinen tyttö, joka elää kaksoiselämää Hannah Montanana. Kuten muu hänen perheensä, hän on kotoisin Tennesseesta ja asuu nykyään Kaliforniassa isänsä Robby Stewartin ja veljensä Jacksonin kanssa. Hänen isänsä Robby oli ennen laulaja. Robby elää itsekin kaksoiselämää Hannah Montanan isänä ja tuottajana ja hänen nimensä silloin on "Robbie Ray".
Mileyn äiti kuoli kun hän oli vielä nuori. Roxy on Hannah Montanan henkivartija, joka suojelee hänen perhettään – tahtoi hän sitä tai ei.
Kun Miley saapui Seaview Middle Schooliin, hän tapasi nykyiset parhaat ystävänsä Lilly Truscottin ja Oliver Okenin, jotka molemmat ovat saaneet selville hänen salaisuutensa: Lilly hiiviskeltyään Hannahin pukuhuoneessa ja Oliver, kun hänen rakkautensa Hannahia kohtaan meni liiallisuuksiin.
Persoonallisuus

Mileyn pääviholliset ovat Amber Addison (Shanica Knowles) ja Ashley Dewitt (Anna Maria Perez de Tagle), jotka ovat kaiken aikaa ilkeitä Mileylle ja hänen ystävilleen, mutta selvisikin että he ovat Hannah Montanan faneja. Myöhemmin Hannah Montana tuli vierailulle heidän kouluunsa ja tapasi kuuluisan teinitähden nimeltä Jake Ryanin (Cody Linley), jonka kanssa hän on vieläkin on-off-suhteessa
Mileyllä on joitain sanontoja, kuten  "Ya think?!" kun joku sanoo ilmiselvän asian ja "Sweet niblets!", usein pettymyksestä tai paniikista. Hahmon persoonallisuuksiin kuuluu myös kostonhimoisuus ja hänen on tavattava ihmisiä, jotka rakastavat Hannah Montanaa mutta vihaavat Mileytä ja toisin päin. Niin on käynyt esimerkiksi erään Mikayla-nimisen tytön tapauksessa; hän pitää Mileysta, mutta vihaa Hannah Montanaa.
Mileylla on myös täytetty pehmonalle nimeltä Beary, joka on nähty useissa jaksoissa. Jaksossa "Kosto on pyöreä" nalle tuhoutui, kun Jackson yritti tappaa sillä mehiläistä, mutta myöhemmin Jackson korjautti sen.
Yksityiselämä

Julkisuuden lisäksi Miley elää myös erittäin normaalia elämää. Sarjassa hän on retkeillyt ja viettänyt aikaa rannalla, mutta ei ole ollenkaan urheilullinen. Hän pelkää hämähäkkejä ja hammaslääkärillä käyntiä. Silloin tällöin hän myös kamppailee koulutöidensä ja oman luottamuksensa kanssa.
Yksityiselämä > Koulu

Ensimmäisellä tuotantokaudella Miley on kahdeksannella luokalla ja käy Seaviewn yläastetta, mutta toisella tuotantokaudella hän käy Seaviewn lukiota. Vaikka hänen isänsä ehdotti Mileylle kotiopetusta, Miley kieltäytyi ja oli halukas käymään julkista koulua, sillä tällä tavoin hän tuntee olevansa "normaali lapsi". Kahden elämänsä takia hän joutuu usein moniin epämukaviin tilanteisiin ja hänen on pakko valehdella pitääkseen salaisuutensa.
Mileyn parhaat ystävät ovat hänen luokaltaan; Lilly Truscott (Emily Osment) ja Oliver Oken (Mitchel Musso), jotka ovat molemmat tietoisia Mileyn salaisesta kaksoiselämästä ja auttavat Mileytä pitämään salaisuuden luokkatovereiltaan.
Yksityiselämä > Musiikki

Vaikka Miley ei ikinä soita minkäänlaista instrumenttia esiintyessä Hannah Montanan roolissa, niin omana itsenään hän soittaa pianoa ja kitaraa. Hän omistaa muutaman akustisen ja elektronisen kitaran. Elokuvassa Hannah Montana: The Movie, Miley soittaa moneen kertaan akustista kitaraa.
Vaikka hänen isänsä onkin pääasiallinen laulujen kirjoittaja, niin Miley on kirjoittanut muutamia omia kappaleitaan. 1. tuotantokauden jaksossa "Hämärää hiippailua" Miley kirjoittaa kappaleen "I Miss You". Elokuvassa Hannah Montana: The Movie, Mileyn roolihahmo kirjoittaa kappaleet "Butterfly Fly Away" ja "The Climb". Stewart kirjoitti kappaleen "Butterfly Fly Away" Travisin (Till) ja hänen riidan jälkeen ja kun hänen isänsä oli lopettanut seurustelusuhteen Mileyn parhaaksi. Elokuvassa Miley alkoi kirjoittaa kappaletta "The Climb", kun hän oli kanalassa. Travis sanoi, ettei pitänyt laulusta siksi, että sanat eivät kerro mitä hän oikeasti tuntee. Elokuvan lopussa Miley ottaa Hannahin peruukin pois päästään konsertissa ja laulaa kappaleen uusin sanoituksin. 3. tuotantokauden jaksossa "He Could Be The One" Stewart kirjoitti kappaleen nimeltä "I'm Just Having Fun". Harjoitellessaan sitä bändinsä kanssa Stewart päätti, että kappale tarvitsee uudet lyriikat ja muitakin muutoksia. Kun hän sitten oli vihainen isälleen; Miley muutti sanat "I don't care what you say, I don't care what you say, just 'cause your my daddy doesn't mean you get it your way". Hän päätti luovuttaa kappaleen suhteen, mutta myöhemmin kitaristinsa kanssa hän muutti kappaleen nimeksi "He Could Be the One", jota inspiroi Jake (Cody Linley) ja Jesse (Drew Roy).
Hannah Montana

Hannah Montana on Miley Stewartin alter ego eli niin sanottu "toinen minä". Hannah on Mileyn toinen osa, joka on maailmankuulu poptähti. Mileyn toinen persoonallisuus on salainen faneilta ja paparazzeilta eli Hannah Montana on luotu vain sitä varten, että Miley saisi elää myös normaalia elämää tavallisena koulutyttönä, mutta peruukin päähän laittaessaan hän on maailmankuulu Hannah Montana, ja Miley Stewartista eivät tiedä muut kuin muutamat läheiset; vain Mileyn läheiset tietävät hänen salaisuutensa. Miley yrittää pitää kaksi eri elämäänsä erossa toisistaan.